Isa, sbejħa, ixgħelli n-narl ĦAREĠ DIK IL- Cortina ġdida tletin sena qabel, sena wara li żżewweġ, u baqa' dejjem biha. Tassew dak iż-żmien il-karozzi kienu jibnuhom f'saħħithom, biex jibqgħu. Mhux bħal tal-lum. Xi ftit jew wisq, bħan-nisa. Din li jrid bilfors iqabbel lin-nisa mal-karozzi kienet iddejjagha lil Fleur. Kienet titfa' ħarsitha fuqu, fuq dak ix- xagħar mimxut lura ġġeljat, fuq dak l-imnieħer sabiħ donnu minqux, fuq dawk l-għajnejn daħqanin, u tisħtu. Tisħtu bil- qawwa kollha. Tisħet dik it-tbissima li tħollok, tisħet dak il- leħen għannej, tisħet dik il-leħja sexj li tinbitlu ma' geddumu u ħaddejh donnha l-pil ta' teddv-bear. Kienet tisħet dak kollu u l-bqija, li tant kien jogħġobha. Kellha dubju jnawwar ġo fiha: jekk f'dak il-moħħ żgħir moħbi taħt dik ix-xuxa kollha ġel kienx hemm il-ħila tal-għażla bejn il-karozza u t-tfajla. Għax Fleur, tfajla bil-kurvaturi f'posthom, bil- karrozzerija armata, u b'żewġ fanali ta' quddiem jgħammxuk kull meta tħares lejhom, kienet bħal tgħix fil-kanzunetti rnacho tar-raba' kwint tas-seklu għoxrin, li jqimu l-karozza, it-tfajla, u ħelsien il-moħħ. U ma tistax tagħtiha tort, għax il-ġuvni tagħha, dak il-biċċa imbarazz gustuż b'xagħru ġġeljat jaħbi dak il-piżella ta' moħħ, kien baqa' jemmen f'Jim Morrison, bħalkieku se jiftaħlu l-bibien ta'.. il-Bambin biss jaf fejnl Kienet dinja kemm kemm stramba: Fleur u l-karozza. Għall-bidu kien Escort… iva, tassew, minkejja li karozza, xorta tissejjaħ bil-maskil. Imma mbagħad l-Escort bidlu — agħdruni, naf li qiegħed nuża l-maskil ma' karozza (qisni dawk li jgħidu xagħru safral) imma qiegħed inkun fidil lejn il- fatti — u minfloku daħħal BMW ta' l-1991. Ma tistax tagħtih tort: l-Escort sab mazzun jixtrih, u bil-kemxa żgħira li daħħal għadd 31 l Leħen il-Malti seta' jixtri l-BMW u saħansitra baqagħlu xi ħaġa żejda x'jonfoq f'mawra sa l-Eġittu għall-kaċċa, għad illi f'Malta dak iż-żmien id-delizzju kienu għadhom ma waqqfuhulhomx. Biex inkunu qed ngħidu kollox, kien bidel il-magna, u l-ispoilers, u x-xikapsowver, u diversi biċċiet oħrajn, u l-kemxa żgħira li daħħal bil-bejgħ ta' l-Escort, malajr taret mar-riħ. Imma hekk kien kuntent, għax kellu BMW ħadrani metallic qisu għajnejn Fleur. (Għandu mnejn qatt ma ntebaħ li għajnejn Fleur kienu lewn aħdar rnetallic minħabba l-contact lenses.) Għajnejn Fleur ma jaqrahomx. Il-biċċa kienet li ma jafx jaqra, u la għajnejn Fleur u lanqas ħwejjeġ oħra. Darba stqarr ma' sieħbu, huma u jaraw it-tlielaq Ħal Far, li ngidem ħafna drabi għax ma jafx jaqra. U sieħbu kemm fehmu. Għax daqsu jaf jagħraf l-a mill-b. Ħtija ta' l-iskola, li qatt ma fehmithom. Għajnejn Fleur xortoħra. Għajnejn Fleur fihom parċmina twila twila miżgħuda kliem tqil, b'ilsien ieħor, li qajla jinftiehem, u ġie li jħares fihom u jara ġamra tixgħel ta' ġibda u ġamra oħra tixgħel daqsha ta' mibegħda… u ma jistax jifhem. Waħda biss kien jifhem: meta tbaxxi kemm kemm rasha, u tħarislu b'dak il-par ħbub jarmu x-xrar, imqarbin, jisparaw dritt f'tiegħu… kull darba li jaqra dil-ħarsa jiskopri kemm il-kobor tas-sit ta' wara tal-BMW jiswa mitqlu dehebl (Dejjem jekk il-kobor għandu toqol… u l-qarrej għandu paċenzja għal dal- lingwaġġ tal-ħabbagozz, imma ntenni li qed noqgħod mal-fatti.) U x-xhur għaddew, minn fuq il-BMW u minn fuq Fleur. Ġie li, hu u ħiereġ ħa jmur Ħal Far jara t-tlielaq ma' sieħbu, għajnejh jaqgħu fuq missieru qed jaħsel il-Cortina quddiem il- garaxx. Tletin sena bl-istess karozzal Wieħed u tletin bl-istess maral Dan missieru tal-għaġebl Għax hu ġa qed jaħsibha li la issa flok l-Escort daħħal il-BMW, wasal ukoll iż-żmien li flok Fleur idaħħal tfajla oħra. Għajnejh laħqu waqgħu fuq Solange, ħabiba ta' Fleur, li kellha tarbija ta' sentejn imma kienet għadha qisha ġdida, bla makkaturi, taf iġġerri u taqla' qisha indimunjata. pjii Leħen il-Malti għadd 31 Kellu biċċa uġigħ ta' ras, imma. Għax fejn jidħlu n-nisa u l-karozzi ħlief taħbil il-moħħ m'għandekx. Xtaq kieku jserraħ rasu li lil Fleur jgħaddiha lil xi ħadd li jieħu ħsiebha bħalma ħa ħsiebha hu. Hekk titlob l-irġulija. Jum fost l-oħrajn, ommu, li minn Spider kif kien iżżewwiġha missieru issa saret qisha Ford Consul, ħasditu. Ma riedx jemmen lil widnejh. Baqa' jħares ċass lejha, għax kienet sammritu bi kliemha. 'Meta se tiżżewweġi' staqsietu b'leħen l-innoċenza li kienet baqgħet tgħix fiha minkejja li għadda ż-żmien. Meta se niżżewweġ' tenna bejnu u bejn ruħu. U ma weġibx. Meta se niżżewweġ/i Dil-mistoqsija kienet qisha 'Meta setixtri Ford Cortina'' Nixtri Ford Cortina'i Biex nibqa' kkakmat biha għomri kollużi Jien kelli Escort u bgħettu biex daħħalt BMW, u issa ssaqsini iniex se nixtri Cortina' Qisek sibt impjieg għal għomrok kollul X'kull waħda toħroġ biha din ommi wkolll Lil ommu ma weġibhiex, u hi, miskina, bħal ħafritlu, għax għadu żgħir, għadu ma jaf xejn… U kompliet tfarfar bl- istess biċċa li kienet ilha tfarfar biha minn żmien żemżem. Imma ftit xhur wara lil ommu ferraħha, għax Solange kellha tarbija, x'aktarx minn tiegħu, u hekk lil ommu għamilha nanna, jew x'aktarx-nanna. U missieru ħabat bil-Cortina hekk malli ċemplulu fuq il-mobile u qalulu bl-aħbar li sar nannu, jew x'aktarx-nannu, u kellu jixtri karozza ġdida. U Fleur, li issa ntefgħet ma' sieħbu tat-tlielaq, li wkoll jifhem f'Jim Morisson, ferħitilhom… hi wkoll fi stat interessat… għad li b'anqas ċertezza minn ta' min… x'aktarx tal-bovfriend… imma jista' jkun li ta' ieħor ukoll… ma nafux bl-eżatt… Minjaf fejn hu t-tmiem, fejn hu s-serp, fejn hu r-Re Gremxula…2 Kliem Morrison, il-leġġenda Amerikana, dejjem jidwi f'widnejhom. Itturrufnat ħa jimraħ f'dik l-isteppa bla truf li hemm bejn widnejhom.